A suya ampla discografía la ha ficau entre os artistas mes vendius de totz os tiempos con mas de 200 millons de produccions musicals distribuidas por tot o mundo. Amás ye l'artista con mas vendas dichitals de totz os tiempos, establindo una marca en O libro Guinness d'os Récords.Spotify l'atorgó o titol de l'artista femenina mas escuitada de totz os tiempos. Dotze d'as suyas cantas se troban entre os sencillos mas vendius d'o mundo. Aconsiguió colocar catorce sencillos numero un en o Billboard Hot 100, convertindo-se en o tercer artista con mas cantas en dita posición. A revista Billboard la nombró «artista dichital» d'o decenio de 2000, «artista Hot 100» d'o decenio de 2010 y «artista Mainstream» mas important d'os zaguers 20 anyos.